บุคคลในคัมภีร์ไบเบิล ภรรยาของโมเสส

**ศิปโปราห์** (อังกฤษ: Zipporah หรือ Tzipora, /ˈzɪpərə, zɪˈpɔːrə/; ฮีบรู: צִפּוֹרָה, *Ṣīppōrā*, "นก"; กรีก: Σεπφώρα, *Sepphōra*; อาหรับ: صفورة, *Ṣaffūrah*) เป็นบุคคลในหนังสืออพยพ เป็นภรรยาของโมเสสและเป็นบุตรสาวของเยโธร/เรอูเอล ผู้เป็นปุโรหิตแห่งมีเดียน

ศิปโปราห์เป็นมารดาของบุตรชายสองคนของโมเสสคือเกอร์โชมและเอลีเอเซอร์

ในหนังสือพงศาวดารมีการกล่าวถึงหลานชายสองคนของศิปโปราห์ ได้แก่ เชบูเอลผู้เป็นบุตรชายของเกอร์โชม และเรหับยาห์ผู้เป็นบุตรชายของเอลีเอเซอร์ (1 พงศาวดาร 23:16-17)

เรื่องเล่าในคัมภีร์ไบเบิล
-------------------------

*เหล่าบุตรสาวของเยโธร* โดย Théophile Hamel (ราว ค.ศ. 1850)
### ภูมิหลัง

ในหนังสืออพยพ ศิปโปราห์เป็นบุตรหญิงคนหนึ่งจากบุตรหญิงทั้งหมดเจ็ดคนของเยโธร คนเลี้ยงสัตว์ชาวเคไนต์ผู้เป็นปุโรหิตแห่งมีเดียน ในอพยพ 2:18  เยโธรมีอีกชื่อเรียกว่าเรอูเอล และในหนังสือผู้วินิจฉัย (ผู้วินิจฉัย 4:11 ) มีอีกชื่อเรียกว่าโฮบับ โฮบับยังเป็นชื่อของบุตรชายของเยโธรในกันดารวิถี 10:29 

### โมเสสสมรสกับศิปโปราห์

ในช่วงที่ชาวอิสราเอล/ชาวฮีบรูเป็นทาสอยู่ในอียิปต์ โมเสสสังหารชาวอียิปต์คนหนึ่งที่ตีชาวฮีบรู ทำให้ฟาโรห์ทรงขุ่นเคืองและหาทางจะสังหารโมเสส โมเสสจึงหนีออกจากอียิปต์และมาถึงแดนมีเดียน วันหนึ่งระหว่างที่โมเสสนั่งอยู่ริมบ่อน้ำแห่งหนึ่ง เหล่าบุตรหญิงของราอูเอลมาตักน้ำเพื่อไปเลี้ยงฝูงแพะแกะของบิดา มีคนเลี้ยงแพะแกะคนอื่น ๆ มาถึงและขับไล่หญิงสาวเหล่านั้นออกไปเพื่อจะได้ตักน้ำไปเลี้ยงฝูงแพะแกะของตนก่อน โมเสสปกป้องหญิงสาวเหล่านั้นและช่วยตักน้ำมาเลี้ยงฝูงแพะแกะ เมื่อเหล่าหญิงสาวกลับมาบ้าน ราอูเอลผู้บิดาจึงถามว่า "วันนี้ทำไมพวกเจ้าจึงกลับเร็วนัก?" เหล่าหญิงสาวตอบว่า "มีชายอียิปต์คนหนึ่งช่วยเราพ้นจากมือของพวกคนเลี้ยงแกะ ทั้งยังตักน้ำให้เรา และให้ฝูงแพะแกะกินด้วย" ราอูเอลจึงถามว่า "ชายคนนั้นอยู่ที่ไหน? ทำไมจึงทิ้งเขาไว้ล่ะ? ไปเชิญเขามารับประทานอาหารสิ" จากนั้นราอูเอลจึงมอบศิปโปราห์ที่เป็นบุตรสาวคนหนึ่งให้เป็นภรรยาของโมเสส (อพยพ 2:11 -21)

### เหตุการณ์ในโรงแรม

บทความหลัก: ศิปโปราห์ที่โรงแรม
ภายหลังจากพระเจ้ามีรับสั่งให้โมเสสกลับไปอียิปต์เพื่อปลดปล่อยชาวอิสราเอล โมเสสได้พาภรรยาและบุตรชายออกเดินทาง ระหว่างทางได้เข้าพักในโรงแรม พระเจ้าเสด็จมาด้วยพระประสงค์จะประหารโมเสส ศิปโปราห์จึงรีบตัดหนังหุ้มปลายองคชาต (สุหนัต) ของบุตรชายคนหนึ่งด้วยหินคมและนำหนังนั้นไปแตะเท้าของโมเสส แล้วพูดว่า "จริงนะ ท่านเป็นเจ้าบ่าวแห่งโลหิตแก่ฉัน" พระเจ้าจึงทรงไว้ชีวิตโมเสส (อพยพ 4:24 -26) รายละเอียดของเรื่องราวนี้ไม่ชัดเจนและเป็นหัวข้อที่เป็นที่ถกเถียงกัน

### การอพยพ

มิเรียมและอาโรนต่อว่าโมเสส ภาพวาดจาก *The Bible and Its Story, Taught By One Thousand Picture Lessons* (ค.ศ. 1908)
หลังจากโมเสสนำชาวอิสราเอลออกจากอียิปต์ได้สำเร็จและชนะในยุทธการกับชาวอามาเลข ราอูเอลได้มาที่ค่ายของชาวอิสราเอลในถิ่นทุรกันดารที่เขาซีนาย พร้อมกับพาศิปโปราห์และบุตรชายสองคนคือเกอร์โชมและเอลีเอเซอร์มาด้วย คัมภีร์ไบเบิลไม่ได้ระบุว่าศิปโปราห์และบุตรชายกลับไปอยู่กับราอูเอล/เยโธรตั้งแต่เมื่อใด ระบุเพียงว่าหลังจากที่ราอูเอลได้ยินถึงกิจการทุกอย่างที่พระเจ้าทรงทำเพื่อชาวอิสราเอล จึงพาครอบครัวของโมเสสไปด้วยกันกับตน คำแปลส่วนมากระบุว่าโมเสสส่งศิปโปราห์กลับไป แต่การแปลตามหลักไวยากรณ์อีกอย่างหนึ่งคือศิปโปราห์ส่งส่งของหรือบุคคลไปให้เรอูเอล ซึ่งอาจเป็นการประกาศชัยชนะเหนือชาวอามาเลข คำที่เป็นปัญหาในการแปลคือ *shelucheiha* การส่ง[ออกไป]ของเธอ (อพยพ 18:2 )

อ้างอิง
-------

1. ↑  Harwood, Edith (1907). *Notable pictures in Rome* (ภาษาอังกฤษ). J.M. Dent. p. 6.
2. ↑  
	* Corduan, Winfried (2013). *Neighboring Faiths: A Christian Introduction to World Religions*. InterVarsity Press. p. 107. ISBN 978-0-8308-7197-1.
	* Mackey, Sandra (2009). *Mirror of the Arab World: Lebanon in Conflict*. W. W. Norton & Company. p. 28. ISBN 978-0-3933-3374-9.
	* Lev, David (25 October 2010). "MK Kara: Druze are Descended from Jews". *Israel National News*. Arutz Sheva. สืบค้นเมื่อ 13 April 2011.
	* Blumberg, Arnold (1985). *Zion Before Zionism: 1838–1880*. Syracuse, New York: Syracuse University Press. p. 201. ISBN 0-8156-2336-4.
	* Rosenfeld, Judy (1952). *Ticket to Israel: An Informative Guide*. p. 290.
3. ↑  Harris, Stephen L. Understanding the Bible. Palo Alto, California: Mayfield. 1985.
4. ↑  "Judges 4 / Hebrew – English Bible / Mechon-Mamre". mechon-mamre.org. สืบค้นเมื่อ 2014-04-05.
5. ↑  See e.g. Ibn Ezra on Exodus 18:2 – ור׳ ישועה אמר: ששלוחיה הוא דורון ומנחה, כמו: שלוחים לבתו (מלכים א ט׳:ט״ז). והטעם: אחר שיגרה דרונה וזה קרוב אלי.

อ่านเพิ่มเติม
-------------

* Pardes, Ilana (1992). "Zipporah and the Struggle for Deliverance" in *Countertraditions in the Bible: A Feminist Approach*. Cambridge: Harvard University Press. ISBN 9780674175426
* Piper, John (September 2007). "Did Moses Marry a Black Woman?". 9Marks.
* Moses and the Kushite Woman: Classic Interpretations and Philo’s Allegory, thetorah.com

| * ด
* ค
* ก
* **หนังสืออพยพ**
 |
| --- |
| บท | 
* 1–6
* 6–9
* 10–13
* 13–17
* 18–20
* 21–24
* 25–27
* 27–30
* 30–34
* 35–38
* 38–40

 |
| บุคคล | 
* โมเสส
* วงศ์วานอิสราเอล
* เกอร์โชม
* ชิฟราห์และปูอาห์
* นาดับและอาบีฮู
* เบซาเลล
* พระราชธิดาของฟาโรห์
* ฟาโรห์
* มหาปุโรหิตแห่งอิสราเอล
* มาราห์
* มิเรียม
* เยโธร
* โยชูวา
* ศิปโปราห์
* อาโรน
* อิธามาร์
* เอลิม
* เอลีเอเซอร์
* โอโฮลีอับ

 |
| วัตถุ | 
* ขนมปังเฉพาะพระพักตร์
* คันประทีป
* เครื่องหอมถวาย
* โคทองคำ
* ตะกร้าต้นกก
* เตฟิลลิน
* พระที่นั่งกรุณา
* พลับพลา
* พุ่มไม้ที่มีเปลวไฟ
* มานา
* ไม้เท้าโมเสส
* ไม้เท้าอาโรน
* เสาเมฆและเสาเพลิง
* เสาอาเช-ราห์
* เสื้อตำแหน่งของปุโรหิต
	+ ชั้นใน
	+ ทับทรวง
	+ ผ้ามาลา
	+ แผ่นหน้าผากทองคำ
	+ สายรัดเอว
	+ เสื้อยาวกรอมเท้า
	+ เสื้อคลุม
* หีบแห่งพันธสัญญา
* อ่างทองสัมฤทธิ์

 |
| สถานที่ | 
* ชูร์
* ถิ่นทุรกันดารสิน
* ทะเลแดง
* ปิหะหิโรท
* พี-ราเมส
* ภูเขาซีนาย
* ภูเขาโฮเรบ
* มัสสาห์และเมรีบาห์
* ยุทธการที่เรฟีดิม
* สถานที่ของการอพยพ
* อียิปต์

 |
| วลี | 
* จงระลึกถึงวันสะบาโต ถือเป็นวันบริสุทธิ์
* ด้วยพระหัตถ์ทรงฤทธิ์และด้วยพระกรที่เหยียดออก
* ตาต่อตา ฟันต่อฟัน
* บาอัลเซโฟน
* พระเจ้าผู้ทรงมหิทธิฤทธิ์
* เราเป็นผู้ซึ่งเราเป็น

 |
| เหตุการณ์ | 
* การอพยพ
* ภัยพิบัติแห่งอียิปต์
* บัญญัติ 10 ประการ
* ศิปโปราห์ที่โรงแรม

 |
| 

|  |  |  |
| --- | --- | --- |
| ← ปฐมกาล |  | เลวีนิติ → |

 |